2. ΠΡΟΕΔΡΙΚΟΝ ΔΙΑΤΑΓΜΑ της 16/23 Ιουλ. 1929 (Αναδημοσιευθέν την 2 Αυγ. 1929) Περί συστάσεως Ελληνικού Ταπητουργικού Οργανισμού και τρόπου εκλογής των αιρετών μελών αυτού. Έχοντες υπ’ όψει τα άρθρ. 1 παρ. 1 και 2 και 2 παρ. 2 του Ν.Δ/τος της 11 Μαΐου ε.ε. «περί συστάσεως Ελληνικού Ταπητουργικού Οργανισμού», απεφασίσαμεν και διατάσσομεν. Άρθρ.1.-Συνιστάται Ειδικόν Ταμείον υπό την επωνυμίαν «Ελληνικός Ταπητουργικός Οργανισμός» (OFFICE HELLENIQUE DE TAPIS), αποτελούν αυτοτελές νομικόν πρόσωπον, εδρεύον εν Αθήναις και υπαγόμενον υπό την Εποπτείαν του Υπουργείου Εθνικής Οικονομίας. Σκοπός του Ταμείου τούτου είναι ο αναφερόμενος εν τω άρθρ. 1 του εν επικεφαλίδι Ν.Δ/τος. Άρθρ.2.-Ο τρόπος της εκλογής και αναπληρώσεως των αιρετών μελών του Διοικητικού Συμβουλίου του Ταπητουργικού Οργανισμού, ήτοι των δύο αντιπροσώπων των εκλεγομένων εκ μέρους των Ελληνικών Ταπητουργικών Επιχειρήσεων και του ενός αντιπροσώπου του εκλεγομένου εκ μέρους των εν Ελλάδι εργαζομένων αλλοδαπών ταπητουργικών επιχειρήσεων, ορίζεται ως ακολούθως. Άρθρ.3.-Δια πράξεως του Υπουργού της Εθνικής Οικονομίας, δημοσιευομένης εις την Εφημερίδα της Κυβερνήσεως και εις τρεις εκ των εν Αθήναις εκδιδομένων και εχουσών ευρείαν κυκλοφορίαν πρωϊνών ημερησίων εφημερίδων, δέκα τουλάχιστον ημέρας προ της δια την ψηφοφορίαν οριζομένης και κοινοποιουμένης εις πάντα τα Εμποροβιομηχανικά  Σελ. 240 Επιμελητήρια, ορίζεται:α)η ημέρα της ψηφοφορίας, β)ο τόπος και η διάρκεια της ψηφοφορίας, ήτις διεξαχθήσεται πάντως εν Αθήναις, γ)η Επιτροπή ενώπιον της οποίας θέλει διεξαχθή η ψηφοφορία, ήτις αποτελεσθήσεται εκ τριών μελών, ενός ταπητουργού και δύο δημοσίων υπαλλήλων. Άρθρ.4.-1.Δικαίωμα συμμετοχής εις την εκλογήν έχουσι πάσαι αι εν ενεργεία ταπητουργικαί επιχειρήσεις, δια μιας ψήφου εκάστη, δυνάμεναι ν’ ασκήσωσι τούτο δι’ αντιπροσώπου εγγράφως εξουσιοδοτημένου. Ως τοιαύται επιχειρήσεις θεωρούνται αι κατά βεβαίωσιν των αρμοδίων Επιμελητηρίων ή των ανεγνωρισμένων Ταπητουργικών σωματείων, αποκλειστικώς δια τα μέλη των ή της αρμοδίας Αστυνομικής Αρχής, απασχολούσαι τουλάχιστον πέντε ιστούς. 2.Η ψηφοφορία διεξάγεται μυστικώς δια ψηφοδελτίων, εν οις αι μεν Ελληνικαί Ταπητουργικαί Επιχειρήσεις αναγράφουσι τέσσαρα ονόματα, αι δε αλλοδαπαί δύο. 3.Η συγκέντρωσις των ψηφοδελτίων των Ελληνικών και των αλλοδαπών επιχειρήσεων γίνεται κεχωρισμένως. 4.Κατά την διάρκειαν της εκλογής, ως και κατά την διαλογήν, δύναται να παρίσταται πας ενδιαφερόμενος εκλογεύς. Άρθρ.5.-1.Επιτυχόντες θεωρούνται οι συγκεντρώσαντες την σχετικήν πλειοψηφίαν. Οι αμέσως μετά τούτους επιλαχόντες, δύο επί της εκλογής των Ελληνικών Επιχειρήσεων και εις επί της εκλογής των αλλοδαπών τοιούτων, ανακηρύσσονται αναπληρωματικά μέλη. Επί ισοψηφίας ενεργείται κλήρωσις παρά της διεξαγούσης την εκλογήν Επιτροπής. «Τα αναπληρωματικά μέλη αναπληρούσι τους εκλεγέντας τακτικούς συμβούλους, απόντας ή κωλυομένους, και καταλαμβάνουσιν αυτοδικαίως, κατά σειράν επιτυχίας, την θέσιν αυτών αποβιωσάντων ή παραιτηθέντων». Τα εντός « » προσετέθησαν δια του Π.Δ. 6/12 Νοεμ. 1930. 2.Περί της ψηφοφορίας και των αποτελεσμάτων αυτής συντάσσεται πρακτικόν υπό της επί της εκλογής Επιτροπής όπερ υποβάλλεται εις το Υπουργείον Εθνικής Οικονομίας. 3.Κατά του κύρους της διεξαχθείσης εκλογής δύνανται να υποβληθώσιν ενστάσεις το βραδύτερον εντός τριών ημερών από της λήξεως της ψηφοφορίας εις το Υπουργείον Εθνικής Οικονομίας, το οποίον αποφασίζει επί των ενστάσεων τούτων και εν περιπτώσει αποδοχής τούτων διατάσσει την επανάληψιν της εκλογής εν όλω ή εν μέρει. Εις τον επί της Εθνικής Οικονομίας Υπουργόν ανατίθεται η δημοσίευσις και εκτέλεσις του Διατάγματος τούτου, ούτινος η ισχύς άρχεται από της ημέρας της δημοσιεύσεώς του εις την Εφημερίδα της Κυβερνήσεως. 13.Ε.β.2 Ελληνικός Ταπητουργικός Οργανισμός 